**D. *SAMOSTATNÉ PRÍLOHY***

**Prílohy k časti D. *SAMOSTATNÉ PRÍLOHY***

Príloha č. 2 – Flotilová poistná zmluva pre havarijné poistenie notorových a prípojných vozidiel

**Flotilová poistná zmluva**

**pre havarijné poistenie motorových a prípojných vozidiel**

uzatvorená v zmysle § 788 a nasl. zákona č. 40/1964 Zb. Občiansky zákonník

v znení neskorších predpisov

č.:<vyplní verejný obstarávateľ>

(ďalej len „zmluva“)

medzi zmluvnými stranami

**1/ Poistník:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Číslo účtu: IBAN SK07 0720 0000 0000 0000 1919

(ďalej aj „poistník“ alebo „NBS“ v príslušnom gramatickom tvare)

**a**

**2/ Poisťovateľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu: <vyplní uchádzač>

Zapísaný: <vyplní uchádzač>

(ďalej aj „poisťovateľ“ alebo „poisťovňa“ v príslušnom gramatickom tvare)

(ďalej v texte zmluvy poistník a poisťovateľ označení spolu ako „zmluvné strany“)

Zmluvné strany uzatvárajú túto zmluvu v súlade s výsledkom verejného obstarávania na dodanie predmetu zmluvy, ktorý tvorí 2. časť zákazky s názvom „Poistné služby pre Národnú banku Slovenska“ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Oznámenie o vyhlásení verejného obstarávania bolo uverejnené vo Vestníku verejného obstarávania č. <vyplní verejný obstarávateľ>, zo dňa <vyplní verejný obstarávateľ> pod značkou <vyplní verejný obstarávateľ>.

**Článok I**

**Predmet zmluvy**

1. Poisťovateľ sa zaväzuje pre poistníka k havarijnému poisteniu súboru motorových a prípojných vozidiel, ich štandardná a povinná výbava (ďalej len „flotila“), ktorých vlastníkom alebo držiteľom je poistník.

Súbor motorových a prípojných vozidiel je uvedený v Zozname vozidiel (ďalej len „Zoznam vozidiel“). Zoznam vozidiel je neoddeliteľnou súčasťou zmluvy ako Príloha č. 1.

1. Poistenie motorových vozidiel sa riadi touto zmluvou a Všeobecnými poistnými podmienkami a osobitnými zmluvnými dojednaniami pre poistenie motorových vozidiel (ďalej len „VPP“), ktoré poistník obdržal pred uzatvorením tejto zmluvy v ponuke poisťovateľa a bol s nimi oboznámený, čo potvrdzuje podpisom na tejto zmluve. VPP tvoria neoddeliteľnú súčasť tejto zmluvy ako Príloha č. 3.

**Článok II**

**Vznik poistenia**

1. Poistenie vozidiel, ktoré sú uvedené v Prílohe č. 1, začína dňom 01.01.2021, nie ale skôr ako je deň nadobudnutia účinnosti tejto zmluvy.
2. Poistenie vozidla flotily, ktoré nie je uvedené v Prílohe č. 1 pri uzatváraní tejto zmluvy, môže vzniknúť aj rozšírením Zoznamu vozidiel niektorým z nasledujúcich spôsobov:
3. Doručením riadne vyplnenej Prihlášky do poistenia (ďalej len „Prihláška“), ktorá tvorí Prílohu č. 2 tejto zmluvy v elektronickej podobe z elektronickej (e-mailovej) adresy kontaktnej osoby poistníka. Poistenie prihláseného vozidla alebo vozidiel takýmto spôsobom začína dňom uvedeným na Prihláške, nie však skôr ako je deň doručenia Prihlášky v dohodnutej forme na elektronickú (e-mailovú) adresu poisťovateľa, ktorá bude poistníkovi oznámená bezodkladne po podpise tejto zmluvy.
4. Okamihom podpísania riadne vyplnenej Prihlášky oprávnenými zástupcami obidvoch zmluvných strán. Začiatok poistenia vozidiel vstupujúcich do poistenia podpísaním Prihlášky je deň uvedený na Prihláške , nie však skôr ako je deň podpísania Prihlášky obidvoma zmluvnými stranám a nie skôr ako nadobudne účinnosť táto zmluva

**Článok III**

**Doba poistenia, poistné obdobie**

1. Táto zmluva sa uzatvára na dobu určitú od 01.01.2021, 00.00 hod do 31.12.2021, 24.00 hod.

Poistným obdobím flotily je kalendárny rok.

Poistné obdobie je od 01.01.2021 do 31.12.2021.

1. Poistné obdobie jednotlivých vozidiel poistených vo flotile sa riadi poistným obdobím flotily. Poistné obdobie pre poistenie vozidla flotily, ktorého poistenie začalo po dni začiatku poistného obdobia flotily (bod 1) začína dňom začiatku poistenia uvedeným na Prihláške. Koniec prvého poistného obdobia takéhoto dodatočne poisteného vozidla je zhodný s koncom poistného obdobia flotily.

Poistné za poistné obdobie bude u takéhoto vozidla stanovené pomerne podľa dĺžky trvania poistenia, ktoré vzniklo v zmysle čl. II. bodu 2 tejto zmluvy, s výnimkou, ak poistenie takéhoto vozidla v prvom poistnom období zanikne z dôvodu poistnej udalosti - totálnej škody. V takomto prípade je prvým poistným obdobím vozidla flotily jeden rok a začína odo dňa začiatku poistenia takéhoto vozidla (čl. II. bod 2), pričom poisťovateľovi prináleží poistné za celé poistné obdobie poistenia príslušného vozidla.

**Článok IV**

**Rozsah poistenia**

1. Vozidlá poistníka sú u poisťovateľa poistené pre prípad:
	1. poškodenia alebo zničenia v dôsledku havárie a stretu so zverou,
	2. poškodenia alebo zničenia v dôsledku živelnej udalosti,
	3. odcudzenia alebo jeho časti alebo jeho straty,
	4. poškodenia alebo zničenia vandalizmom (zisteným alebo nezisteným).
2. V rámci havarijného poistenia sú poistené aj škody na zdraví v dôsledku poistnej udalosti, úrazové poistenie nemenovaných osôb prepravovaných v motorovom vozidle.
3. Územná platnosť poistenia: geografické územie Európy.
4. Poisťovateľ poskytne poistníkovi možnosť využívania asistenčných služieb v rozsahu uvedenom vo všeobecných podmienkach pre poskytovanie asistenčných služieb – Príloha č. 6 tejto zmluvy. Cena za asistenčné služby je zahrnutá v poistnom.
5. Poistenie sa vzťahuje aj na škody spôsobené zvieratami.
6. Poisťovateľ nebude uplatňovať princíp podpoistenia.

**Článok V**

**Poistné limity**

Limit poistného plnenia je najvyššia hranica poistného plnenia poisťovne pri jednej škodovej udalosti. Limitom poistného plnenia z jednej škodovej udalosti musí byť:

- pri vozidle alebo výbave všeobecná hodnota motorového vozidla,

- pri batožine časová cena každej veci a poistná suma maximálne 830,- EUR za všetky veci spolu,

- pri smrti následkom úrazu poistná suma 13.000,- EUR,

- pri trvalých následkoch úrazu poistná suma 26.000,- EUR.

**Článok VI**

**Spoluúčasť na poistnú udalosť**

Spoluúčasť sa dojednáva:

- poistenie motorového vozidla, výbava alebo nadštandardná výbava bez spoluúčasti,

- poistenie batožiny bez spoluúčasti,

- poistenie úrazu bez spoluúčasti,

- poistenie čelných skiel so spoluúčasťou 16,60 EUR.

**Článok VII**

**Výška, platba a splatnosť poistného**

* 1. Pre výpočet poistného motorových vozidiel platí jednotná ročná poistná sadzba vo výške <vyplní uchádzač> % z poistnej sumy vozidla uvedenej v Prílohe č. 1 tejto zmluvy.
	2. Poisťovateľ nebude uplatňovať prirážku za prevádzku vozidiel s prednosťou v jazde.
	3. Sadzba poistného uvedená v bode 1 tohto článku zmluvy je záväzná a nemenná počas celej doby trvania poistenia.
	4. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené. Z uvedeného dôvodu výška poistného bude uvedená v cene bez DPH.
	5. Zmluvné strany sa dohodli, že poistné bude hradené ročne na základe predpisu poistného, ktorý bude doručený poistníkovi na začiatku poistného obdobia vo výške zodpovedajúcej dohodnutej splátke poistného, a to vždy naraz pre celú flotilu. Dátum splatnosti predpisu poistného je 30 dní od dátumu doručenia predpisu poistníkovi. Vyúčtovanie poistného predloží poisťovateľ poistníkovi najneskôr do 30 dní po skončení poistného obdobia.
	6. Predpisom poistného sa rozumie písomné alebo elektronické oznámenie výšky a splatnosti poistného, ktoré poisťovateľ posiela poistníkovi. Za písomné oznámenie sa pre účely tohto ustanovenia považuje aj oznámenie v elektronickej podobe doručené dvom kontaktným osobám poistníka prostredníctvom e-mailu.
	7. V prípade vzniku poistenia v priebehu poistného obdobia, za ktoré je hradené bežné poistné, je poisťovateľ oprávnený podľa sadzobníka predpísať poistníkovi pomerné poistné priebežne v závislosti od zvýšenia počtu vozidiel vo flotile. Poistník sa zaväzuje uhradiť poistné v termíne jeho splatnosti uvedenej v predpise takéhoto poistného.
	8. V prípade zmeny a zániku poistenia pre jednotlivé vozidlá (aktualizácia) je poisťovateľ povinný predpísať poistníkovi len pomerné poistné za tieto vozidlá. Konečný predpis (vyúčtovanie) poistného predloží poisťovateľ poistníkovi najneskôr do 30 dní po skončení poistného obdobia.
	9. Je dohodnuté bezhotovostné platenie poistného, pričom splatné poistné sa považuje za uhradené dňom jeho odpísania z účtu poistníka uvedeného v záhlaví tejto zmluvy.

**Článok VIII**

**Podmienky poistenia**

1. Poisťovateľ akceptuje pri oprave motorového vozidla v autorizovanom servise fakturovanú výšku normohodiny.
2. Parciálne (čiastočné) škody (hradené v nových cenách) sa budú hradiť do výšky 100 % všeobecnej hodnoty motorového vozidla. Nová cena je suma potrebná v čase vzniku škody na kúpu alebo obstaranie veci rovnakého druhu, kvality a účelu ako sú predmet poistenia, bez ohľadu na ich vek či stupeň opotrebenia
3. Odtiahnutie motorového vozidla bude preplatené do najbližšieho autorizovaného servisu „schopného vykonať opravu“.
4. V rámci poistenia sú dojednané aj asistenčné služby, v prípade poistnej udalosti a nepojazdnosti motorového vozidla v zahraničí poisťovňa uhradí náklady na odtiahnutie vozidla na územie Slovenska.
5. Poisťovňa bude akceptovať existujúci spôsob zabezpečenia motorových vozidiel poistníka a poistné sumy poistených motorových vozidiel.
6. Poisťovňa je povinná vystaviť krycí list do 1 hodiny od doručenia predbežnej kalkulácie za opravu (proforma faktúra).
7. Poisťovňa nebude vyžadovať vstupné obhliadky motorových vozidiel pri vstupe do poistenia.
8. Poisťovňa akceptuje aktuálny spôsob zabezpečenia motorových vozidiel pre prípad krádeže.
9. V prípade poistenia vozidla s právom prednosti v jazde poisťovňa neuplatní prirážku na poistnom.
10. Poisťovateľ sa zaväzuje zabezpečiť obhliadku motorového vozidla do jedného pracovného dňa po nahlásení škody poistníkom a to v autoservise alebo areáli poisteného.
11. Lehota na vyplatenie poistného plnenia poisťovateľom poistníkovi je do pätnástich dní odo dňa čo poistiteľ skončil vyšetrenie potrebné na zistenie rozsahu povinnosti poistiteľa plniť.
12. V prípade zakúpenia nového motorového vozidla bude vozidlo automaticky poistené okamihom prevzatia vozidla, pričom poistník túto skutočnosť nahlási do piatich pracovných dní poisťovateľovi.
13. Poisťovateľ sa zaväzuje poistenému zasielať štvrťročne zoznam nevybavených a vybavených poistných udalostí.
14. Poisťovateľ sa zaväzuje akceptovať opravy vozidla u najbližšieho autorizovanom servise. V prípade poistnej udalosti poisťovateľ uhradí prepravu vozidla do týchto autorizovaných servisov.

**Článok IX**

**Osobitné dojednania**

1. Poisťovňa nebude uplatňovať pre motorové vozidlá prirážku „malus“ za nepriaznivý škodový priebeh.
2. Poisťovateľ nemôže znížiť požadovaný rozsah poistenia uvedený v tejto poistnej zmluve svojimi Všeobecnými poistnými podmienkami a Zmluvnými dojednaniami.

**Článok X**

**Správa flotilového poistenia**

1. Poistník je povinný pri uzatváraní poistenia, resp. pri prihlásení vozidla do poistenia riadne uviesť všetky požadované údaje o vozidlách flotily prostredníctvom Zoznamu vozidiel, resp. Prihlášky, ktoré tvoria neoddeliteľnú súčasť poistnej zmluvy.
2. Poistník je povinný oznámiť poisťovateľovi skutočnosť, ktorá má za následok zánik poistenia najneskôr bez zbytočného odkladu. Oznámenie uvedenej skutočnosti sa vykoná zaslaním dokladu preukazujúceho príslušnú skutočnosť (ďalej len „doklad“), pričom zaslanie dokladu je možné vykonať elektronickou formou (e-mailom) z elektronickej adresy kontaktnej osoby poistníka na elektronickú adresu poisťovateľa alebo zaslaním dokladu prostredníctvom pošty.

**Článok XI**

**Likvidácia poistných udalostí**

1. Odlišne od VPP sa poistník a poisťovateľ dohodli, že totálnou škodou je taká škoda, pri ktorej sú predpokladané náklady na opravu predmetu poistenia podľa normatívov výrobcu vyššie ako 85% všeobecnej hodnoty vozidla v čase škodovej udalosti vrátane príslušenstva tvoriaceho jeho štandardnú, povinnú výbavu a doplnkovú výbavu. Totálnou škodou predmetu nadštandardnej výbavy je taká škoda, pri ktorej sú predpokladané náklady na opravu podľa normatívov výrobcu vyššie ako 85% jeho všeobecnej hodnoty.

2. Parciálnou (čiastočnou) škodou hradenou v nových cenách je každá škoda okrem škody v zmysle bodu 1 tohto článku zmluvy.

3. Sadzba za odpracovanú normohodinu v servise je obvyklá sadzba v danom regióne opravcu pre konkrétnu značku a typ vozidla, ako aj s ohľadom na charakter servisného zariadenia (rozsah ponúkaných služieb, technické a technologické vybavenie).

**Článok XII**

**Ochrana informácií**

1. Zmluvné strany sa zaväzujú, že všetky vzájomne odovzdané podklady, know-how, marketingové informácie a obdobne informácie tvoriace predmet obchodného tajomstva, budú považovať za dôverné v súlade so všeobecne záväznými právnymi predpismi ich nebudú odovzdávať tretím osobám s výnimkou povinností ustanovených zákonom alebo inými všeobecne záväznými právnymi predpismi a výnimky uvedenej v bode 2 tohto článku a budú tieto informácie chrániť pred zneužitím. Ochrane nepodliehajú tie informácie, ktoré sú zrejmé z tlačených a reklamných publikácií alebo sú inak všeobecne známe.
2. Poistník dáva poisťovateľovi písomný súhlas s poskytnutím všetkých potrebných informácií, ktoré sú súčasťou tejto zmluvy a jej príloh, na účely realizácie asistenčných služieb, zaisťovniam a za účelom správy poistenia a likvidácie poistných udalostí ďalším osobám v zmluvnom vzťahu s poisťovateľom.

**Článok XIII**

**Zánik zmluvy**

1. Zmluva môže zaniknúť podľa príslušných ustanovení zákona č. 40/1964 Občianskeho zákonníka a/alebo podľa príslušných ustanovení VPP.
2. Zmluvu môžu zmluvné strany tiež vypovedať pred uplynutím dohodnutej doby poistenia bez uvedenia dôvodu písomnou výpoveďou, pričom výpovedná lehota je šesť mesiacov a začne plynúť od prvého dňa nasledujúceho mesiaca po doručení výpovede druhej zmluvnej strane.
3. Zmluva môže zaniknúť aj na základe vzájomnej písomnej dohody oboch zmluvných strán.
4. Poistník je oprávnený ukončiť zmluvu v súlade s § 19 zákona o verejnom obstarávaní. V prípade odstúpenia od tejto zmluvy podľa § 19 zákona o verejnom obstarávaní, musí písomné odstúpenie od zmluvy doručiť poisťovateľovi. Účinky odstúpenia nastanú dňom doručenia písomného oznámenia o odstúpení poisťovateľovi.

**Článok XIV**

**Záverečné ustanovenia**

1. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
2. Poisťovateľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom
3. Poistník je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom poistníka, ktorý podpísal zmluvu v mene poistníka alebo ním stanovenými osobami na základe osobitnej plnej moci najneskôr 7 pracovných dní pred vykonaním zmeny.
4. Poisťovateľ predkladá v Prílohe č. 5 k tejto zmluve zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa. Až do splnenia všetkých záväzkov vyplývajúcich z tejto zmluvy je poisťovateľ povinný oznámiť poistníkovi akúkoľvek zmenu údajov o subdodávateľovi.
5. Poisťovateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je poisťovateľ povinný oznámiť (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu a zároveň predložiť poistníkovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto zmluvy je poisťovateľ povinný oznámiť poistníkovi akúkoľvek zmenu údajov o novom o verejnom a to formou písomných dodatkov podpísaných zodpovednými zástupcami zmluvných strán. Plnenie zmluvy prostredníctvom subdodávateľa nezbavuje poisťovateľa povinnosti a zodpovednosti za všetky plnenia poskytnuté subdodávateľom a nezbavuje zodpovednosti za vzniknuté škody.
6. Zánikom tejto zmluvy alebo zánikom posledného vozidla tejto zmluvy zaniká havarijné poistenie celej flotily tejto zmluvy.
7. Spôsob zániku poistení jednotlivých vozidiel flotily upravujú VPP, ktoré sú neoddeliteľnou súčasťou tejto zmluvy ako Príloha č. 3.
8. Zmluvné strany sa dohodli, že zmluvu možno meniť písomne, pričom zmeny sa uskutočnia formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán, ak v tejto zmluve nie je uvedené inak.
9. V prípadoch, kde znenie VPP je odlišné od znenia Zmluvy, majú prednosť podmienky dohodnuté v Zmluve.
10. Prípadná neplatnosť jednotlivých ustanovení zmluvy nemá vplyv na platnosť a účinnosť ostatných zmluvných ustanovení. Zmluvné strany sa zaväzujú nahradiť neúčinné alebo neuskutočniteľné ustanovenia takou úpravou, ktorá bude pôvodnej formulácii ekonomicky a technicky najbližšia, a to tak, aby bol dosiahnutý účel zmluvy.
11. Zmluvné strany sa zaväzujú, že budú postupovať s odbornou starostlivosťou a v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
12. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Občianskeho zákonníka, Obchodného zákonníka a všeobecne záväznými právnymi predpismi s ním súvisiacimi.
13. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poisťovateľ súhlasí so zverejnením tejto zmluvy (vrátane jej prípadných dodatkov) a faktúr poisťovateľa doručených poistníkovi pričom poisťovateľ tiež disponuje písomným súhlasom inej dotknutej osoby (osoby konajúcej za poisťovateľa) na zverejnenie jej údajov v tejto zmluve a vo faktúrach poisťovateľa, a to zverejnenie poistníkom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase poistníka.
14. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť neskôr po dni jej zverejnenia na webovom sídle (internetovej stránke) poistníka, a to odo dňa 01.01.2021 [§ 47a ods. 2 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
15. Zmluva je vyhotovená v šiestich originálnych vyhotoveniach, z ktorých dve vyhotovenia dostane poisťovateľ a štyri vyhotovenia dostane poistník.
16. Poistník vyhlasuje a svojím podpisom potvrdzuje, že všetky údaje uvedené v zmluve, a v Zozname vozidiel, resp. Prihláške sú úplné a pravdivé a nezamlčal žiadnu skutočnosť týkajúcu sa dojednávaného poistenia.
17. Neoddeliteľnou súčasťou zmluvy sú nasledujúce prílohy:

Príloha č. 1: Zoznam vozidiel (aktualizuje Poistník k podpisu poistnej zmluvy)

Príloha č. 2: Vzor Prihlášky do poistenia < doloží uchádzač>

Príloha č. 3: Všeobecné poistné podmienky a osobitné zmluvné dojednania pre poistenie motorových vozidiel č. <vyplní uchádzač> < doloží uchádzač>

Príloha č. 4: Všeobecné podmienky pre poskytovanie asistenčných služieb < doloží uchádzač>

Príloha č. 5: Zoznam subdodávateľov

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za poistníka: Za poisťovateľa:

V Bratislave, dňa <vyplní VO> V <vyplní uchádzač>, dňa <vyplní uchádzač>

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

**Príloha č. 1**

**k flotilovej poistnej zmluve** **pre havarijné poistenie**

**motorových a prípojných vozidiel**

**Zoznam vozidiel**

**Príloha č. 2**

**k flotilovej poistnej zmluve** **pre havarijné poistenie**

**motorových a prípojných vozidiel**

**Vzor Prihlášky do poistenia**

**Príloha č. 3**

**k flotilovej poistnej zmluve** **pre havarijné poistenie**

**motorových a prípojných vozidiel**

**Všeobecné poistné podmienky a osobitné zmluvné dojednania pre poistenie**

**motorových vozidiel č. <vyplní uchádzač>**

**Príloha č. 4**

**k flotilovej poistnej zmluve** **pre havarijné poistenie**

**motorových a prípojných vozidiel**

**Všeobecné podmienky pre poskytovanie asistenčných služieb**

**Príloha č. 5**

**k flotilovej poistnej zmluve** **pre havarijné poistenie**

**motorových a prípojných vozidiel**

**Zoznam subdodávateľov**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| p.č. | Subdodávateľ | Údaje o osobe oprávnenej konať za subdodávateľa |
| 1. | <vyplní uchádzač> | <vyplní uchádzač> |
| 2. | <vyplní uchádzač> | <vyplní uchádzač> |
| 3. | <vyplní uchádzač> | <vyplní uchádzač> |